Studentebetogings rig skade van dermiljoene rande aanGeboue in vlamme gehul by die Mafikeng-kampus van die Noordwes-Universiteit nadat betogers op 24 Februarie 2016 op ‘n plundertog gegaan het Foto: Twitter Die skade wat sedert verlede jaar tydens gewelddadige betogings by universiteite landwyd aangerig is, beloop byna ŉ half miljard rand. Blade Nzimande, minister van hoër onderwys, het dié syfer Donderdag bekend gemaak in ŉ geskrewe antwoord op ŉ parlementêre vraag van die DA. “Die beraamde koste van skade aan eiendom het toegeneem met R152 miljoen tot altesaam R460 miljoen sedert Oktober 2015,” het Nzimande geantwoord. Uit dié bedrag is onder meer skade van R150 miljoen by die Noordwes Universiteit aangerig, R82 miljoen by die Universiteit van KwaZulu-Natal en R40 miljoen by die Tshwane Universiteit vir Tegnologie. Hy het gesê die departement het byna R40 miljoen bygedra om skade te herstel aan die histories benadeelde universiteite van Fort Hare, Zoeloeland, Walter Sisulu, Limpopo en die Universiteit van Wes-Kaapland. Lees meer oor studentebetogings op Maroela Media.